<classify> JESHI la Polisi limeagizwa kuwakamata na kuwafi kisha mahakamani wale wote ambao wanakeketa watoto na kuwaozesha ili wapate utajiri wa ngombe kwa njia ya mahari.Agizo hilo limetolewa na Mkuu wa Wilaya ya Bunda, Lidya Bupilipili alipokuwa akifungua mafunzo ya mapambano dhidi ya ukeketaji na ukatili wa kijinsia katika mkoa huo hivi karibuni.Kamanda wa Polisi RPC wa Mkoa wa Mara na wasaidizi wako kamateni watu hao wote na wafikishwe mahakamani. Na vyombo vingine vya viwachukulie hatua bila kupindisha sheria, alisema Bupilipili, ambaye alifungua mafunzo hayo kwa niaba ya Mkuu wa Mkoa wa Mara aliagiza.Mafunzo hayo yalitolewa na shirika lisilo la kiserikali la Matumaini kwa Wasichana na Wanawake Tanzania katika Wilaya ya Butiama, ikiwa ni sehemu yake ya kupambana na vitendo vya ukeketaji na ukatili wa kijinsia.Bupilipili alisema serikali ya Mkoa wa Mara itaendelea kuunga mkono juhudi zinazofanywa na shirika hilo katika kulinda wasichana ili waweze kufikia ndoto zao za kielimu.Aidha Bupilipili alipongeza shirika hilo kwa kuanzisha makazi salama ya kuhifadhi wasichana. Kwa mujibu wa taarifa iliyotolewa na mkurugenzi wa shirika hilo, Rhobi Samweli, makazi hayo salama yapo katika Wilaya za Serengeti na Butiama.Juhudi hizo zimeokoa wasichana 190. Mkuu huyo wa wilaya ya Bunda pia aliagiza watendaji wa idara za maendeleo ya jamii na ustawi wa jamii kuwachukulia hatua kali za kisheria wazazi au walezi ambao wanakataa kuwapokea wasichana ambao hukimbilia katika nyumba hizo salama na kutaka kurejea nyumbani baada ya msimu wa ukeketaji kuisha.  <topic>: KITAIFA 